NARIADENIE KOMISIE (ES) č. 1201/2007
z 15. októbra 2007,
ktorým sa do Registra chránených označení pôvodu a chránených zemepisných označení zapisuje názov [Coliflor de Calahorra (CHZO)]
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (ES) č. 510/2006 z 20. marca 2006 o ochrane zemepisných označení a označení pôvodu poľnohospodárskych výrobkov a potravín (1), a najmä na jeho článok 7 ods. 4 prvý pododsek,
keďže:
(1)
V súlade s prvým pododsekom odseku 2 článku 6 nariadenia (ES) č. 510/2006 a s uplatnením odseku 2 článku 17 uvedeného nariadenia bola žiadosť Španielska o zápis názvu „Coliflor de Calahorra“ uverejnená v Úradnom vestníku Európskej únie (2).
(2)
Komisii bola v súlade s článkom 7 nariadenia (ES) č. 510/2006 oznámená jedna námietka. Keďže táto námietka bola následne stiahnutá, daný názov by sa teda mal zapísať do registra,
PRIJALA TOTO NARIADENIE:
Článok 1
Názov uvedený v prílohe k tomuto nariadeniu sa zapisuje do registra.
Článok 2
Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 15. októbra 2007